Vier sterf in N3-ongelukVier mense is dood en twee beseer in ŉ botsing waarby drie motors betrokke was op die N3 naby Harrismith in die Vrystaat. ŉ Woordvoerder van Netcare911, Jeff Wicks, sê twee van die motors het glo reg van voor gebots voor die derde motor in hulle vasgery het. Drie mans en ŉ kind is op die toneel dood verklaar. Die twee beseerdes is op die toneel behandel voor hulle na ŉ nabygeleë hospitaal vervoer is vir verdere behandeling.